Diari Oficial de la Generalitat Valenciana


Sumari del DOGV 4389, del 29-11-2002 (2002/12848)

Informació pública per la qual s'acorda la inscripció en el Registre de Fundacions de la Comunitat Valenciana, de les següents entitats: Fundación de la Comunidad Valenciana Consejo Mundial de las Artes; Fundación Credicoop de la Comunidad Valenciana i Fundación Educativa de la Comunidad Valenciana para Actividades Extraescolares de Ocio y Tiempo Libre.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4389

Data del DOGV
:   29-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12034


Data del document
:   24-10-2002

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents

Informació pública per la qual s'acorda la inscripció en el Registre de Fundacions de la Comunitat Valenciana, de les següents entitats: Fundación de la Comunidad Valenciana Consejo Mundial de las Artes; Fundación Credicoop de la Comunidad Valenciana i Fundación Educativa de la Comunidad Valenciana para Actividades Extraescolares de Ocio y Tiempo Libre. [2002/12163]
  
En compliment del que disposa l'article 29.h) de la Llei 8/1998, de 9 de desembre de la Generalitat Valenciana, de Fundacions de la Comunitat Valenciana, en el que s'estableix com a funció específica del protectorat el «donar publicitat a l'existència i activitats de les fundacions», s'indica el següent:
  
Primer
  
Per Resolució de data 11 de setembre del 2002, de la secretària general de la Conselleria de Justícia i Administracions Públiques, es va inscriure en el Registre de Fundacions de la Comunitat Valenciana, a la Fundación de la Comunidad Valenciana Consejo Mundial de las Artes, i es va classificar de caràcter cultural.
  
Segons l'article 6 dels seus estatuts els fins i activitats de la fundació són:
  
a) Impulsar el debat i la reflexió sobre la creació artística.
  
b) Representar els interessos de les arts contemporànies en la seua globalitat i afavorir la creació artística i la seua difusió.
  
c) Reconèixer els mèrits que al camp de la creació artística concórreguen en un creador o creadora.
  
d) Afavorir la comunicació entre les distintes formes de creació artística.
  
e) Promoure la funció social de les arts i la cultura. En particular, per el que es refereix a l'enfortiment dels vincles comunitaris i de la cohesió social.
  
Per al compliment dels seus fins, la fundació realitzarà tot tipus d'activitats i, en especial, les següents:
  
a) La creació d'un Consell Mundial de les Arts com a fòrum permanent en el que estaran representats creadors i intel·lectuals de tot el món.
  
b) Convocar i organitzar l'Encontre Mundial de les Arts que, amb caràcter biennal, reunisca a personalitats, intel·lectuals i artistes del món.
  
c) Convocar i atorgar el Premi Mundial de les Arts Valldigna, destinat a reconèixer els mèrits que, al camp de la creació artística, concórreguen en un creador o creadora, en funció del conjunt de la seua obra i de la significació de la seua vida.
  
d) Qualsevol altra activitat que afavorisca la comunicació entre els creadors, la difusió de les arts, la cooperació internacional a través de la cultura, l'afermament de la identitat cultural valenciana i el reforçament dels seus llaços amb els altres membres de les comunitats espanyola, europea i mundial.
  
Segons l'article 10 estatuari, seran beneficiaris de la fundació totes aquelles persones que, per raó de la seua vinculació amb les arts o amb la creació artística i per les seues aptituds i qualitats personals, meresquen l'atorgament d'accions per part de la Fundació, en els termes que s'assenyalen a continuació.
  
La fundació atorgarà els seus beneficis a les persones descrites en el paràgraf anterior, conforme a criteris d'imparcialitat, objectivitat, i no discriminació d'acord amb les bases, normes o regles que s'elaboren per a la seua selecció pel Patronat.
  
Ningú podrà al·legar enfront de la fundació dret preferent a gaudir dels seus beneficis, ni imposar la seua atribució a persona o entitat determinada.
  
Segon
  
Per Resolució de data 8 d'octubre del 2002, de la secretària general de la Conselleria de Justícia i Administracions Públiques, es va inscriure en el Registre de Fundacions de la Comunitat Valenciana, a la Fundación Credicoop de la Comunidad Valenciana, i es va classificar de caràcter social.
  
La fundació desenvoluparà les seues activitats preferentment al territori de la província de Castelló, sense perjuí de l'extensió de les seues activitats a qualsevol altre àmbit territorial (estatal, autonòmic, comunitari, internacional, etc.).
  
Quant a l'àmbit personal o sector de la població atesa, l'actuació de la fundació es dirigirà preferentment als residents a la província de Castelló.
  
Segons l'article 7 dels seus estatuts la fundació portarà a terme i promocionarà tot tipus d'activitats d'interès general, en particular aquelles tendents a la promoció cultural, social i assistencial en l'entorn a què la mateixa estenga el seu àmbit d'actuació.
  
Per al compliment de l'objecte anteriorment referit, la Fundació desenvoluparà les següents activitats:
  
1. Gestionar la part del Fons per a la Formació i Promoció Cooperativa que li fos assignada per Caixa Rural Credicoop, conforme a la normativa vigent, aplicant les dotacions que a l'efecte acorde anualment l'Assemblea General de la dita caixa a la formació dels socis i treballadors de la cooperativa en els principis i tècniques cooperatives, econòmiques i professionals; la promoció de les relacions intercooperatives, la difusió del cooperativisme i la promoció cultural, professional i social de l'entorn local o de la comunitat en general, igual que a qualsevol altra finalitat autoritzada per la legislació vigent en cada moment.
  
2. Assumir el compromís social de Caixa Rural Credicoop i garantir la permanència de l'obra social de la mateixa, qualsevol que fos l'evolució de la caixa dins del sistema financer.
  
3. Atendre i promoure obres benefico assistencials, a través d'aportacions o facilitant infraestructura i assessorament.
  
4. Recolzar el desenvolupament de la cultura local, mitjançant la realització de programes de col·laboració, beques, publicacions, exposicions, concursos i actes públics, facilitant ajudes a altres iniciatives i associacions culturals i esportives.
  
5. Custodiar, mantenir i difondre el patrimoni cultural i artístic de la província de Castelló. Reunir, salvaguardar i donar a conèixer l'obra d'artistes de la província de Castelló de prestigi.
  
6. Participar i col·laborar en la restauració de monuments i obres d'art.
  
7. Encoratjar la vida associativa de la província de Castelló i contribuir a les celebracions i esdeveniments socials, fomentant els valors que són propis de la nostra identitat.
  
8. Formar part del patronat d'altres fundacions les finalitats dels quals estiguen compreses entre els objectius de la Fundació.
  
Correspon al Patronat de la Fundació determinar el mode en què s'hauran de complir els fins propis de la Fundació.
  
De conformitat a l'article 8 estatutari seran potencials beneficiaris de la Fundació tots els que, directa o indirectament, estiguen relacionats amb la província de Castelló, preferentment els actuals socis de Caixa Rural Credicoop, així com els clients i treballadors de la mateixa, a través de la qual es canalitzarà la contraprestació econòmica que es derive de l'acció social de la fundació, ja que en la iniciativa i l'esforç d'esta entitat es troba l'origen de la present fundació.
  
La fundació atorgarà, amb criteris d'imparcialitat, no discriminació i objectivitat sempre en forma no lucrativa, els seus beneficis a les persones o entitats que, reunint les condicions expressades anteriorment, estime el Patronat que són legítims creditors dels mateixos, d'acord amb les bases, normes o regles que aprove a l'efecte
  
Tercer
  
Per Resolució de data 15 d'octubre del 2002, la secretària general de la Conselleria de Justícia i Administracions Públiques, va acordar inscriure en el Registre de Fundacions de la Comunitat Valenciana, a la Fundación Educativa de la Comunidad Valenciana para Actividades Extraescolares de Ocio y Tiempo Libre i classificar-la de caràcter cultural.
  
Segons l'article 6 dels seus estatuts la fundació té per objecte la realització dels següents fins:
  
a. Educar i oferir alternatives per a la utilització de l'oci i el temps lliure en col·laboració amb el sistema educatiu, creant l'estructura jurídica necessària per a promoure i desenvolupar activitats extraescolars als centres públics fora de l'horari lectiu, així com activitats complementàries a les curriculars, fomentant la reflexió, el debat i l'intercanvi de tota la comunitat educativa sobre qualsevol aspecte de l'educació i de la formació acadèmica, personal i social dels xiquets i joves, amb especial atenció a la integració dels qui patisquen minusvalideses i dels qui suporten condicions familiars, socials o culturals que la dificulten.
  
b. Fomentar i difondre activitats en el temps lliure per a xiquets i joves d'ensenyament no universitari.
  
c. Afavorir la integració escolar i social d'alumnes disminuïts físics i psíquics, fomentant la seua participació en activitats promogudes i recolzades per la Fundació.
  
d. Promoure i recolzar iniciatives de la comunitat educativa en el temps lliure.
  
e. Fomentar, organitzar i desenvolupar activitats culturals, esportives i socials dirigides a la comunitat educativa
  
f. Col·laborar amb el sistema educatiu i complementar la formació dels alumnes.
  
g. Fomentar i exercir el debat i la participació sobre el sistema educatiu i el temps lliure en quants fòrums, òrgans i instàncies, públics o privats, existisquen o puguen crear-se en el futur.
  
h. Qualsevol altra activitat relacionada amb el fi fundacional i les anteriorment enumerades.
  
Correspon al Patronat de la Fundació determinar el mode en què s'hauran de complir els fins enumerats en este article, podent, en compliment dels mateixos i dins del marc legal vigent, establir concerts i convenis, així com rebre ajudes de les institucions públiques o privades de la comunitat autònoma, nacionals o estrangeres interessades en el desenvolupament dels seus fins. Les prestacions de la fundació s'atorgaran de forma no lucrativa.
  
Per al desenvolupament d'estos fins, la fundació pretén realitzar les següents activitats:
  
a. Organitzar, gestionar i col·laborar en activitats extraescolars en centres docents no universitaris fora de l'horari escolar
  
b. Organitzar trobades, jornades i intercanvis entre les comunitats educatives i amb altres entitats.
  
c. Elaborar, presentar i desenvolupar projectes i programes relacionats amb el fi fundacional, incloent, si és procedent, l'obtenció de subvencions, ajudes i col·laboració financera amb entitats públiques i privades de qualsevol àmbit territorial
  
d. Crear tallers explicatius de l'aprofitament del temps lliure dirigits a xiquets i joves d'ensenyament no universitari.
  
e. Crear tallers, cursos i seminaris per a alumnes disminuïts físics i psíquics.
  
f. Creació de concursos per a joves que participen de les activitats extraescolars oferides per la fundació.
  
Conforme l'article 7 estatutari seran potencialment beneficiaris de la fundació totes les persones físiques i jurídiques que es troben incloses en l'àmbit d'aplicació dels fins i objectius establits en l'article 6 dels presents estatuts.
  
La fundació atorgarà, amb criteris d'objectivitat, imparcialitat i no discriminació, els seus beneficis a les persones o entitats que reunint les condicions expressades anteriorment, el Patronat estime que són legítims creditors dels mateixos, d'acord amb les bases, normes o regles que s'establisquen a l'efecte.